Държавен вестник, бр. 76, 2024 г., стр. 15

БРОЙ  76	
Д Ъ Р Ж А В Е Н  В Е С Т Н И К 	
СТР.  15   
Г л а в а  V
РАЗНИ
Член 31
Пътни знаци за участъци от пътя в ремонт
1. Пътните участъци от платното за дви­
жение, в които се извършват строителни и 
монтажни дейности, трябва да бъдат ясно 
обозначени.
2. Когато обхватът на строителните и 
монтажните дейности и интензивността на 
движението го оправдават, участъците от 
пътя в ремонт се сигнализират чрез поставяне 
на непрекъснати или прекъснати бариери, 
боядисани с редуващи се червени и бели, 
червени и жълти, черни и бели или черни и 
жълти линии, а през нощта, ако бариерите 
не са светлоотразителни – и чрез светлинни 
източници и светлоотразителни устройства. 
Използваните за тази цел светлоотразители и 
неподвижни светлинни източници трябва да 
бъдат червени или тъмножълти, а мигащите 
светлини – тъмножълти. Въпреки това:
(а) светлините и устройствата, видими само 
за движението в една посока и сигнализиращи 
границите на участък от пътя в ремонт от 
противоположната на движението страна на 
пътя, могат да бъдат бели;
(б) светлините и устройствата, обозначава­
щи границите на участък от пътя в ремонт, 
разделящи двете посоки на движение, могат 
да бъдат бели или светложълти.
Член 32
Сигнализиране със светлинни сигнали или 
светлоотразителни устройства
Всяка Договаряща страна приема за цялата 
си територия един и същ цвят или една и съща 
система от цветове за светлинните сигнали 
или светлоотразителните устройства, използ­
вани за сигнализиране на края на платното 
за движение.
ЖЕЛЕЗОПЪТНИ ПРЕЛЕЗИ
Член 33
1. (а) Когато на железопътен прелез е ин­
сталирана система за сигнализация, която 
дава предупреждение за приближаването на 
влакове или за предстоящото затваряне на 
бариери или полубариери, тя се състои от 
червена мигаща светлина или от червени 
светлини, които мигат последователно, както 
е посочено в член 23, параграф 1, буква (б) от 
настоящата Конвенция. Въпреки това:
(i) мигащите червени светлинни сигнали 
могат да бъдат допълнени или заменени със 
светлинни сигнали от трицветната система 
червено – жълто – зелено, описана в член 23, 
параграф 2 от настоящата Конвенция, или с 
такъв сигнал без зелена светлина, ако на пътя 
в близост до прелеза са монтирани други три­
секционни пътни светофари или ако прелезът 
е оборудван с бариери;
(ii) при неасфалтирани (черни) пътища, къ­
дето движението е много слабо, и по пътеки е 
необходимо да се използва само звуков сигнал.
(б) Светлинните сигнали могат да бъдат до­
пълнени със звуков сигнал във всички случаи.
2. Светофарните уредби, излъчващи свет­
линните сигнали, се монтират в края на 
платното за движение, съответстващо на 
посоката на движение; когато условията, 
като например видимостта на светлинните 
сигнали или интензивността на движението, 
налагат това, светофарната уредба се повтаря 
и от другата страна на пътя. Въпреки това, 
ако бъде счетено за препоръчително с оглед 
местните условия, светофарната уредба може 
да се повтори на остров в средата на платното 
за движение или да се постави над него.
3. В съответствие с член 10, параграф 4 
от настоящата Конвенция пътен знак В 2 
„STOP“ може да бъде поставен на железопъ­
тен прелез, който няма нито бариери, нито 
полубариери, нито светофарна уредба, излъч­
ваща светлинни сигнали, предупреждаващи 
за приближаването на влакове; на прелези, 
където е поставен този знак, водачите трябва 
да спрат на „стоплинията“ или при липса на 
такава линия на линията на знака и да не 
потеглят отново, докато не се уверят, че не 
приближава влак.
Член 34
1. На железопътни прелези, оборудвани с 
бариери или шахматно разположени полуба­
риери от двете страни на железопътната линия, 
наличието на такива бариери или полубариери 
от другата страна на пътя означава, че никой 
от участниците в движението не може да се 
движи отвъд най-близката бариера или полуба­
риера; движението на бариерите към позиция 
от другата страна на пътя и движението на 
полубариерите имат същото значение.
2. Подаването на червена светлина или 
светлини, посочени в член 33, параграф 1, 
буква (а) от настоящата Конвенция, или за­
действането на звуковия сигнал по параграф 1 
също означава, че никой участник в движение­
то не може да се движи отвъд „стоплинията“ 
или ако няма „стоплиния“, отвъд линията на 
светофарната уредба. Подаването на жълта 
светлина от трисекционен пътен светофар, по­
сочена в член 33, параграф 1, буква (а), точка 1, 
означава, че никой участник в движението 
не може да се движи отвъд „стоплинията“ 
или ако няма „стоплиния“, отвъд линията 
на светофара, освен ако пътното превозно 
средство е толкова близо до светофара, когато 
бъде подадена жълтата светлина, че не може 
безопасно да спре, преди да премине.